SET ภาคเช้าร่วง 10 จุดตามตลาดต่างประเทศ ผิดหวังผลประชุม ECB
SET ภาคเช้าร่วง 10 จุดตามตลาดต่างประเทศ ผิดหวังผลประชุม ECB โบรกฯแนะลงทุนเน้นรายตัวในกรอบ 1,715-1,750 จุด
SET ภาคเช้าร่วง 10 จุดตามตลาดต่างประเทศ ผิดหวังผลประชุม ECB
26 ก.ค. 2562

ผู้สื่อข่าวรายงานว่าดัชนีตลาดหุ้นไทยภาคเช้าร่วง 10 จุด โดย ณ เวลา 10.34 น. อยู่ที่ระดับ 1,720.55 จุด ลบ 10.35 จุด หรือ 0.60% ด้วยมูลค่าซื้อขาย 12,917.12 ล้านบาท
บล.ฟินันเซีย ไซรัส แนวโน้มตลาดวันนี้26ก.ค.62) : คาดว่า SET Index จะยังคงแกว่งตัว  Sideway โดยมีปัจจัยกดดันหลัง ECB คงอัตราดอกเบี้ยซึ่งสร้างความผิดหวังเล็กน้อยแก่นักลงทุน รวมถึงทำให้การประชุม FED สัปดาห์หน้าเป็นสิ่งที่ต้องติดตามมากขึ้นว่าจะดำเนินนโยบายการเงินผ่อนคลายขึ้นหรือไม่
อย่างไรก็ตามยังมีปัจจัยบวกเฉพาะตัวหลังล่าสุด Moody’s ปรับเพิ่มมุมมองของไทยขึ้นเป็น Positive จากเดิม Stable (แต่ยังคง Rating ที่ Baa) ทำให้มีโอกาสที่จะเคลื่อนไหวได้แข็งแรงกว่าภูมิภาค ยังเน้นเก็งกำไรเป็นรายตัวและรอจังหวะอ่อนตัวของตลาดในการเข้าสะสมหุ้นรอบใหม่ ประเมินกรอบการเคลื่อนไหวของ SET บริเวณ 1,715-1,750 จุดในระยะนี้ กลยุทธ์ : เลือกเก็งกำไรเป็นรายตัวโดยเฉพาะที่คาดกำไร 2Q19 แข็งแกร่ง//เก็งกำไรในกรอบ 1,715-1,750 จุด
บล.ฟิลลิป ระบุว่า ตลาดหุ้นไทยวันนี้(26ก.ค.62) “ผันผวนสูง” โดยได้รับแรงกดดันจากความผิดหวังของนักลงทุน หลัง ECB ยังคงอัตราดอกเบี้ย จากคาดการณ์ก่อนหน้านี้ว่ามีโอกาสที่จะปรับลดอัตราดอกเบี้ยในการประชุมครั้งนี้ถึง 54 %
ขณะที่ประธานอีซีบีคาดถึงความเสี่ยงต่ำในการเกิดภาวะเศรษฐกิจถดถอยในยูโรโซน แม้เปิดรูมต่อการปรับลดอัตราดอกเบี้ย หรือใช้มาตรการผ่อนคลายเชิงปริมาณ (QE) แต่ล่าสุด Moody’s ปรับมุมมองต่อประเทศไทยขึ้นเป็น Positive จากเดิม Stable คาดพอจะเป็นปัจจัยที่ช่วยสนับสนุนตลาดหุ้นไทยในวันนี้ได้บ้าง
อย่างไรก็ตามยังต้องจับตาเรื่องทิศทางการปรับลดอัตราดอกเบี้ยของ FED ในปลายเดือนนี้ ขณะที่วันนี้ประเด็นภายในประเทศตามต่อคือในเรื่องของการแถลงนโยบาย ครม. และผลประกอบการบริษัทจดทะเบียนที่ทยอยประกาศออกมาในช่วงนี้